_:n946cdf7c73f041729ca20657bffb8315xb0
<http://schema.org/articleBody>
"জাহিদ রিপন, পটুয়াখালী প্রতিনিধি\r\nপটুয়াখালীর কলাপাড়ায় ২হাজার পিচ ইয়াবাসহ আছিয়া বেগম (২৮) নামের এক নারী মাদক ব্যবসায়ীকে আটক করেছে মহিপুর থানা পুলিশ। বৃহস্পতিবার রাত ৯টায় উপজেলার লতাচাপলী ইউনিয়নের নয়াপাড়া গ্রাম থেকে তাকে আটক করা হয়।\r\nপুলিশ জানায়, গোপন সংবাদের ভিত্তিতে এসআই হাফিজের নেতৃত্বে পুলিশের একটি দল লতাচাপলী ইউনিয়নের নয়াপাড়া গ্রামে অভিযান চালায়। এ সময় মামুন খলিফার বাড়ির রান্না ঘরের চুলার পার্শ্বে মাটির নিচ থেকে ২ হাজার পিচ ইয়াবা উদ্ধার করে। অভিযান কালে আছিয়ার স্বামী মামুন পার্শ্ববর্তী খালে ঝাঁপ দিয়ে পালিয়ে গেলেও স্ত্রী আছিয়া বেগমকে আটক করা হয়।\r\nমহিপুর থানার ভারপ্রাপ্ত কর্মকর্তা (ওসি) মিজানুর রহমান জানান, তার বিরুদ্ধে মাদকদ্রব্য নিয়ন্ত্রন আইনে মামলা দায়ের করা হয়েছে।\r\nসাব্বির// এসএমএইচ//১৪ই জুলাই, ২০১৮ ইং ৩০শে আষাঢ়, ১৪২৫ বঙ্গাব্দ"
<https://www.bdjournal365.com/%E0%A6%95%E0%A6%B2%E0%A6%BE%E0%A6%AA%E0%A6%BE%E0%A7%9C%E0%A6%BE%E0%A7%9F-%E0%A6%A6%E0%A7%81%E0%A6%87-%E0%A6%B9%E0%A6%BE%E0%A6%9C%E0%A6%BE%E0%A6%B0-%E0%A6%AA%E0%A6%BF%E0%A6%9A-%E0%A6%87%E0%A7%9F/>